text: Um løgtingið hevði tikið sínar avgerðirnar uttan, at nakað kjak hevði verið frammanundan, høvdu avgerðirnar ikki havt ta kjølfestu í fólkinum, sum tær fingu. Og so høvdu tær blivið broyttar aftur.
text: #000007
text: Men tað er trupult at broyta nakað, sum er væl kjølfest. Tí kunnu samkynd framvegis giftast, hóast Mið- Fólka- og Sambandsflokkurin sita við valdinum. Teir tora ikki at broyta tað, tí teir vita, at teir hava fólkið ímóti sær.
text: #000008
text: Í øðrum førum, har landsstýrið hevur trýst avgerðir ígjøgnum uttan nakra almenna umrøðu, uttan breiðan konsensus og uttan demokratiskan legitimitet, gongur ofta stutt tíð, til tær verða broyttar aftur.
text: #000009
text: Nú er Amnesty farið undir eina herferð í málinum um fosturøku. Endamálið er at fáa útlendingar at leggja trýst á føroyskar myndugleikar fyri at fáa teir at gera fosturtøku lógliga.
text: #000010
text: Men hvat hevði hent, um tey fingu sín vilja?
text: #000014
text: Hvat hevði hent, um Sólvit Nolsø fyrst bakkaði fyri Amnesty og legði fram uppskot um fría fosturtøku, og løgtingið síðani eisini bakkaði, og gjørdi uppskotið til lóg?
text: #000015
text: Vissi Amnesty heldur, at fosturtøkulógin skal broytast, skulu tey føra fram argument fyri tí. Í Føroyum. Verulig argument.
text: #000017
text: At 30.000 danskarar halda, at lógin skal broytast, er ikki eitt argument.
text: #000018
text: At Amnesty traðkar fram í føroyska kjakinum og sigur, at tey hava 30.000 danskarar, sum eru í parti við teimum, ger ikki, at teirra meining vigar meir enn meiningin hjá øðrum.
text: #000019
text: Og tað er nettupp eitt demokrati, vit snakka um. Eitt opið samfelag við fullum talufrælsi. Tá er tað argument, mann brúkar. Ikki trýst.
text: #000021
text: Eisini Sólvit Nolsø, landsstýrsimaður, var opin fyri broytingum, og segði m.a. nakað soleiðis: Vit mugu hava rættartrygd á økinum. Vit kunnu ikki hava eina rættarstøðu í Norðoyggjum, eina á Sandi og eina í Suðuroy. Og tað segði hann ikki, tí Amnesty roynir at leggja trýst á hann.
text: #000028